b'\n_START_ARTICLE_\nVictor Wanyama\n_START_PARAGRAPH_\nVictor Mugubi Wanyama (s. 25. kes\xc3\xa4kuuta 1991 Nairobi) on kenialainen jalkapalloilija, joka edustaa t\xc3\xa4ll\xc3\xa4 hetkell\xc3\xa4 Englannin Valioliigassa pelaavaa Tottenham Hotspuria. Pelipaikaltaan aiemmin skotlantilaista Celtici\xc3\xa4 ja englantilaista Southamptonia edustanut Wanyama on puolustava keskikentt\xc3\xa4pelaaja tai toppari._NEWLINE_Wanyaman veli, McDonald Mariga, on my\xc3\xb6s ammattilaisjalkapalloilija ja on edustanut muun muassa Italian Serie A:n Internazionalea ja Parmaa. Mariga ja Wanyama kuuluvat Kenian jalkapallohistorian parhaimpiin pelaajiin.\n_START_SECTION_\nAmmattilaisura\n_START_PARAGRAPH_\nWanyama aloitti ammattilaisuransa Belgian p\xc3\xa4\xc3\xa4sarjan Beerschot AC:ss\xc3\xa4, jossa pelasi kolmen kauden aikana yhteens\xc3\xa4 50 ottelua. Hein\xc3\xa4kuussa 2011 Skotlannin suurseura Celtic FC osti h\xc3\xa4net riveihins\xc3\xa4 900 000 punnan siirtosummaa vastaan._NEWLINE_24. kes\xc3\xa4kuuta 2016 Wanyama siirtyi Southamptonista Tottenham Hotspuriin. Siirtosumma oli noin 14,4 miljoonaa euroa._NEWLINE_Kenian maajoukkueessa Wanyama on toistaiseksi esiintynyt 16 kertaa. H\xc3\xa4n on yksi joukkueen vakioj\xc3\xa4senist\xc3\xa4.'